Καρκίνος των ωοθηκών

Ο καρκίνος των ωοθηκών είναι καρκίνος που σχηματίζεται μέσα ή πάνω σε μια ωοθήκη. Καταλήγει σε ανώμαλα κύτταρα που έχουν την ικανότητα να εισβάλλουν ή να εξαπλώνονται σε άλλα μέρη του σώματος. Όταν ξεκινήσει αυτή η διαδικασία, ενδέχεται να μην υπάρχουν καθόλου ή να υπάρχουν μόνον ασαφή συμπτώματα.

 Συμπτώματα 
Τα συμπτώματα γίνονται περισσότερο αναγνωρίσιμα όσο ο καρκίνος προχωρά. Αυτά τα συμπτώματα μπορεί να περιλαμβάνουν φούσκωμα, πυελικό πόνο, κοιλιακό πρήξιμο και απώλεια όρεξης μεταξύ άλλων. Πολλές φορές ο ογκός δεν γίνεται εύκολα αντιληπτός και αποκτά μεγάλο μέγεθος, μέχρι να εμφανισθούν τα πρώτα συμπτώματα. Οι κοινές περιοχές στις οποίες μπορεί να εξαπλωθεί ο καρκίνος περιλαμβάνουν τους λεμφαδένες, τους πνεύμονες και το ήπαρ.

 Παράγοντες κινδύνου 
μικρογραφία|Οι μεταλλάξεις στα γονίδια BRCA1 και BRCA2 συγκαταλέγονται στους παράγοντες κινδύνου.
Ο κίνδυνος εμφάνισης καρκίνου των ωοθηκών αυξάνεται σε γυναίκες που έχουν ωορρηξία περισσότερο κατά τη διάρκεια της ζωής τους. Αυτό περιλαμβάνει εκείνους που δεν είχαν ποτέ παιδιά, εκείνους που αρχίζουν την ωορρηξία σε νεαρότερη ηλικία και εκείνους που φθάνουν στην εμμηνόπαυση σε μεγαλύτερη ηλικία. Άλλοι παράγοντες κινδύνου περιλαμβάνουν την ορμονοθεραπεία μετά την εμμηνόπαυση, τη φαρμακευτική αγωγή γονιμότητας και την παχυσαρκία. Παράγοντες που μειώνουν τον κίνδυνο περιλαμβάνουν τον έλεγχο των ορμονών, την απολίνωση των σαλπίγγων και το θηλασμό. Περίπου το 10% των περιπτώσεων σχετίζεται με τον κληρονομικό γενετικό κίνδυνο. Οι γυναίκες με μεταλλάξεις στα γονίδια BRCA1 ή BRCA2 έχουν περίπου 50% πιθανότητα εμφάνισης της νόσου. Ο πιο κοινός τύπος καρκίνου των ωοθηκών, που περιλαμβάνει περισσότερο από το 95% των περιπτώσεων, είναι το καρκίνωμα των ωοθηκών. Υπάρχουν πέντε κύριοι υποτύποι καρκίνου των ωοθηκών. Οι λιγότερο συνηθισμένοι τύποι καρκίνου των ωοθηκών περιλαμβάνουν τους όγκους των γεννητικών κυττάρων.

 Διάγνωση 
Η διάγνωση του καρκίνου των ωοθηκών επιβεβαιώνεται μέσω βιοψίας ιστού, ο οποίος αφαιρείται κατά τη διάρκεια της χειρουργικής επέμβασης.

Η ακτινογράφηση δεν προτείνεται στις γυναίκες σε μέσο ρίσκο, καθώς τα στοιχεία δεν υποστηρίζουν μια μείωση στους θανάτους και το υψηλό ποσοστών ψευδώς θετικών διαγνώσεων μπορεί να οδηγήσει σε μη αναγκαία χειρουργεία, που συνοδεύονται από δικό τους ρίσκο. Τα άτομα με πολύ υψηλό κίνδυνο μπορεί να αφαιρέσουν τις ωοθήκες τους ως προληπτικό μέτρο.

 Θεραπεία 
Αν διαγνωστεί και αντιμετωπιστεί σε πρώιμο στάδιο, ο καρκίνος των ωοθηκών είναι συχνά θεραπεύσιμος. Η θεραπεία περιλαμβάνει συνήθως ένα συνδυασμό χειρουργείου, ακτινοθεραπείας και χημειοθεραπείας. Τα αποτελέσματα εξαρτώνται από την έκταση της ασθένειας, τον υπότυπο του παρόντος καρκίνου και άλλες ιατρικές καταστάσεις. Το συνολικό ποσοστό πενταετούς επιβίωσης στις Ηνωμένες Πολιτείες είναι 45%. Τα αποτελέσματα είναι χειρότερα στον αναπτυσσόμενο κόσμο.

Το 2012, προέκυψαν νέες περιπτώσεις σε 239.000 γυναίκες. Το 2015 ήταν παρόν σε 1,2 εκατομμύρια γυναίκες και οδήγησε σε 161.100 θανάτους παγκοσμίως. Μεταξύ των γυναικών είναι ο έβδομος πιο συχνός καρκίνος και η όγδοη πιο συχνή αιτία θανάτου από καρκίνο. Η τυπική ηλικία διάγνωσης είναι τα 63. Ο θάνατος από το καρκίνο των ωοθηκών είναι συχνότερος στην Βόρεια Αμερική και την Ευρώπη απ' ότι στην Αφρική και την Ασία.

 Παραπομπές 

 Περαιτέρω ανάγνωση 


 Εξωτερικοί σύνδεσμοι 


 What is Ovarian Cancer Infographic, information on ovarian cancer - Mount Sinai Hospital, New York

Κατηγορία:Καρκίνος
Κατηγορία:Γυναικολογία
Κατηγορία:Ογκολογία